بوسنی و هرزگوین-ده سفرده اولان تورکیه-نین باش ناظیری بینالی ییلدیریم بو اؤلکه‌نین ناظیرلر شوراسی‌نین صدری دنیس زویزدیج ایله تکبتک گؤروش کئچیریب، همچنین هئیتلراراسی گؤروشه صدرلیک ائدیب.
بینالی ییلدیریم گؤروشدن سونرا کئچیریلن بیرگه مطبوات توپلانتی‌سیندا ژورنالیستلرین سوال‌لارینی جاوابلاندیریب.
"تورکیه ایستاتیستیک ایدارسی‌نین گؤستریجیلرینه اساسن تورکیه ایقتیصادیاتیندا کئچن ایل 7.4 %-لیک آرتیم موشاهیده اولونوب. بونو نئجه قیملن‌دیریرسینیز؟" سوالینی جاوابلان‌دیران باش ناظیر بونون دونیادا ان یوکسک بؤیومه نیسبتی اولدوغونو دیقته چاتدیریب.
"بو بؤیومه نیسبتی بیزیم اوچون گؤزلنیلمز دئییل. بونون بئله اولاجاغینی آیلار اؤنجه بیلیردیک. تورکیه 2018-جی ایلده ده بؤیومه نیسبتینی قورویوب ساخلاماق اوچون لازیم اولان لاییحه‌لری حیاتا کئچیرمیشدیر"،- دئیه تورکیه-نین باش ناظیری بینالی ییلدیریم قئید ائدیب.
تورکیه-نین بوسنی و هرزگوینه یئترلی قدر سرمایه قویمادیغینا دایر ادعا‌لار ایله باغلی سوا‌لی جاوابلان‌دیران باش ناظیر بینالی ییلدیریم: "تورکیه بوسنی و هرزگونه سرمایه قویور. تورکیه بوسنی و هرزگوینه سرمایه قویان ایلک بئش اؤلکه سیرالاماسیندادیر" دئیه بیلدیریب.
